kardosdrur/scandi-wiki huggingface dataset:
Terrorangrebet i Stavropol

Terrorangrebet i Stavropol foregik kl. 7:30 om morgenen den 5. december 2003 da en eller to tjetjenske selvmordsterrorister bragte deres bomber til sprængning i et passagertog i nærheden af byen Yessentuki, på vej fra Kislovodsk til Mineralnje Vody, i den sydrussiske region Stavropol kraj, nordvest for den russiske republik Tjetjenien. Mindst 46 personer blev dræbt og over 170 sårede. 32 blev dræbt umiddelbart i eksplosionen, andre 12 døde af i løbet af de følgende uger som følge af skader pådraget under eksplosionen – den sidste den 22. december 2003. Den 18. december 2003 var 94 ofre stadig hospitalsindlagt.

Angrebet var timet til at falde sammen med morgenmyldretiden for at opnå maksimal dødelighed. Angrebet sket kort efter at toget var kørt fra perronen i Yessentuki. Mange af ofrene var studerende på vej til skole i Mineralniye Vodi.

Det estimeres at bomberne havde en sprængstørrelse svarende til ca. 11 kg TNT og delvist var placeret i en taske og delvist fastgjort til selvmordsterroristernes krop. Russiske bombeeksperter fandt efterfølgende ueksploderede bomber på selvmordsbomberens sønderrevne lig. Det menes at eksplosionen blev udløst af en mindre bombe i den en kvindelig selvmordsterrorists bombebælte, som så igen udløste hovedeksplosionen. Eksplosionen rev togkupeen åben, flere af ofrene omkom ved at de var blevet blæst ud af det kørende tog, som blev afsporet.

Angrebet faldt sammen med præsident Vladimir Putins besøg i området og blev set som et forsøg på at destabilisere regionen I forbindelse med det regionale parlamentsvalg i Tjetjenien to dage senere. Den tjetjenske oprørsregering under separatistlederen Aslan Maskhadov nægtede nogle forbindelse, senere tog en gruppe der kaldt sig selv "De Sorte Enkers Brigade" ansvar for dette, og andre terrorangreb i Moskva (Terrorangrebet ved National Hotel) – denne anses som at være underlagt terroristleder Sjamil Basajev. Basajev der har stået bag ved en lang række terrorangreb i Rusland blev dræbt af russiske specialstyrker i juli 2006. Selvmordsterroristen, som var en mand, er ikke efterfølgende blevet identificeret, i angrebet deltog også tre kvinder
. To af kvinderne hoppede af toget umiddelbart før eksplosionen, den tredje kvinde der bar bombebæltet blev hårdt såret i eksplosionen og overlevede næppe.

Bombeangrebet var det andet på denne samme toglinje. Måneden (september 2003) før var seks personer blevet dræbt i to lignende angreb.

Referencer

Eksterne henvisninger 
 Terrorist Act in Yessentuki, Stavropol Region, Russia on December 5, U.S. Department of State, 5. december 2003

Stavropol
Begivenheder i 2003
Antonio Cruz

Antonio ("Tony") Cruz (født 31. oktober 1971) er en tidligere amerikansk professionel cykelrytter. Han stoppede sin karriere i 2009, hvor han cyklede for det professionelle cykelhold BMC Racing Team.

Eksterne henvisninger 

Mandlige cykelryttere fra USA
Tyrol (flertydig)

Tyrol kan henvise til flere artikler:
 Tyrol (slot) – et slot nær Merano.
 Tyrol – gammelt hertugdømme i Centraleuropa.
 Tyrol (delstat) – delstat i Østrig.

Se også 
 Sydtyrol – italiensk autonom region (italiensk: Trentino-Alto Adige).
Youngs modul

Youngs modul () (også det elastiske modul eller E-modulet) beskriver et materiales evne til at modstå elastisk deformation under påvirkning af kræfter. Materialer med et højt modul opleves som stive, idet de kun deformeres lidt under påvirkning og finder tilbage til den oprindelige form, når belastningen ophører. Modulet er ikke udtryk for materialets styrke (evne til at modstå varig (eller plastisk) deformation, hvor materialet ikke kommer tilbage til sin oprindelige form).

Definition 
Youngs modul er givet ved:

hvor  er spændingen, og  er tøjningen.
Spænding er kraft  per areal 

mens tøjning er den relative deformation:

hvor  er længden før deformation, og  er ændringen i længde.

Relation til Hookes lov 
Youngs modul kan dermed også skrives:

Kraften er altså givet ved:

For konstant  er dette Hookes lov

hvor

er fjederkonstanten.

Kildehenvisninger 

Kontinuumsmekanik
Strengteori


Strengteori er en gren af teoretisk fysik, der går ud på at man i stedet for at opfatte verden som bygget op af 3-dimensionelle partikler som elektroner og kvarker, som det er tilfældet i standardmodellen, anser universets byggesten for at være såkaldte 11-dimensionelle strenge eller superstrenge, der vibrerer med forskellig frekvens, og derfor har visse givne egenskaber.

Strengteorien har som mål at løse et af de store problemer inden for teoretisk fysik: at forene kvantemekanikken med den generelle relativitetsteori. Standardmodellen inden for kvantemekanik beskriver tre af de fire naturkræfter (vekselvirkninger): den stærke kernekraft, den elektromagnetiske kraft og den svage kernekraft. Men den forklarer ikke tyngdekraften, der indtil videre ikke har nogen succesfuld kvanteteori, men er beskrevet ved den generelle relativitetsteori. Strengteori er et forsøg på dette, og på at lave en såkaldt teori om alting.

En af de mest markante nytænkninger ved strengteorien er, at rumtiden har 11 dimensioner. 10 fysiske og 1 tidsdimension.

Problemer ved teorien 
Strengteorien er blevet aktivt udforsket siden 1969, men er stadig ikke kommet med forudsigelser, der kan testes ved eksperimenter. Det kan derfor diskuteres, om der overhovedet er tale om en fysisk teori eller om det egentlig bare er en hypotese.

Kildehenvisninger

Kilder 
 Teorien, der tidligere var kendt som strenge – artikel af fysikeren Michael J. Duff (oprindelig fra Scientific American)
 Brian Greene: Making sense of string theory  (TED Talks, februar 2005, ted.com)

Litteratur 
 Davies, Paul og Julian R. Brown.: Superstrings: A Theory of Everything?. Cambridge University Press (1988). .
 Greene, Brian: The Elegant Universe: Superstrings, Hidden Dimensions, and the Quest for the Ultimate Theory, W.W. Norton & Company; (2003) .
 Gribbin, John: The Search for Superstrings, Symmetry, and the Theory of Everything. London, Great Britain: Little Brown and Company (1998). .
 Kaku, Michio: Hyperspace: A Scientific Odyssey Through Parallel Universes, Time Warps, and the Tenth Dimension. New York, Oxford University Press (1994). .
 Susskind, Leonard: Cosmic Landscape: String theory and the illusion of intelligent design. Little, Brown (2005). .
 Woit, Peter: Not Even Wrong: The Failure of String Theory And the Search for Unity in Physical Law. Random House, 290 (2006). 
 Dawid, Richard: String Theory and the Scientific Method. Cambridge University Press (2013). 
 Penrose, Roger: The Road to Reality: A Complete Guide to the Laws of the Universe. Knopf (2005). .

Eksterne henvisninger

Se også 
 M-teori
 Superstrengteori

 
Fysik udover standardmodellen
Matematisk fysik
Spær

Et spær er den mest elementære del af skelettet i en tagkonstruktion. Der indgår som regel mange spær i konstruktionen af et tag på en bygning. Et spær kan fx være formet som et stort "A" – udformet i fyrretræ, eller et andet bæredygtigt materiale. Det ene ben i A'et placeres af håndværkerne på den ene ydervæg i bygningen, og det andet ben placeres på den anden ydervæg i bygningen.

Spærene opsættes som oftest med en meters afstand. Spærenes ender dækkes med sternbræt, og herefter sømmes der lægter på spærenes sider, og til sidst lægges der tagsten på lægterne.

Tage
Cleveland Guardians

Cleveland Guardians (tidligere Cleveland Indians fra 1915-2021 og tidligere også med kælenavnet the Tribe) er et professionelt amerikansk baseballhold med hjemmebane i Cleveland, Ohio. De spiller i Major League Baseball, nærmere bestemt i American League Central Division. Deres stadion hedder Progressive Field.

Klubben var et af de oprindelige otte medlemmer af American League ved dennes skabelse i 1901. Indians har vundet ligaen fem gange samt to World Series-titler (i 1920 og 1948). Samlet set har holdet vundet 8.075 og tabt 7.711 kampe i dets historie.

Guardians vandt seks Central Division-mesterskaber fra 1995 til 2001, og efter nogle år, hvor holdets trup blev genopbygget, genvandt de divisionstitlen i 2007. De seneste fire sæsoner har holdet været blandt de seks mest scorende i ligaen, og pitchingstaben har ligeledes ligget i top 6 med hensyn til samlet earned run average (ERA) de seneste tre sæsoner. Blandt Clevelands nuværende profiler kan nævnes pitcheren C.C. Sabathia samt hitterne Grady Sizemore, Victor Martinez og Travis Hafner.

I 2021 besluttede klubben at ændre holdnavnet til Guardians efter en intern debat i klubben forårsaget af USA's nationale debat om racisme i 2020 som følge af Black Lives Matter-bevægelsen. Klubben droppede også sit kælenavn på det tidspunkt: "The Indians", som blev kritiseret af repræsentanter fra Amerikas oprindelige befolkning.

Kildehenvisninger

Eksterne henvisninger 
 Cleveland Indians' officielle hjemmeside 

Hold i Major League Baseball
Indians
Varmeudvidelseskoefficient

Varmeudvidelseskoefficient er den forholdsvise udvidelse af et materiale pr. kelvin. Størrelsen betegnes α og har SI-måleenheden K-1.

Varmeudvidelseskoefficienten for faste stoffer er relativ længdeudvidelse pr. grad (αl [K-1]).

mens varmeudvidelseskoefficienten for væsker er relativ volumenudvidelse pr. grad (αv [K-1]).

Givet at længdeudvidelsen er ensartet i alle retninger, er forholdet mellem de to:

αv=3٠αl.

Ved store temperaturændringer, er relativ volumenudvidelse dog større end tre gange relativ længdeudvidelse

Liste over varmeudvidelseskoefficienter

Se også 
 Termisk ekspansion

Referencer 

Termodynamik

cs:Teplotní roztažnost#Teplotní délková roztažnost
fi:Lämpölaajeneminen#Lineaarinen lämpölaajenemiskerroin
Etna (flod)

Etna er en elv i Etnedal og Nordre Land kommuner i Innlandet fylke i Norge. Den er afløb fra søen Steinsetfjorden (796 m. o. h.) i den nordlige del af Etnedal, og løber i sydøstlig retning indtil den når Bruflat og drejer mod øst. Efter nogle fald er den ude i den flade dalbund i Nordre Lands vestlige del og flyder relativt stille til den når Randsfjorden.

Ved udløbet i Randsfjorden danner den et delta som er beskyttet som naturreservat.

Elven passerer to markante broer på vejen, Lunde bro og Høljarast bro. Den første er nordeuropas længste stenhvælvsbro og ved den sidste er det rejst et krigsmindesmærke for kampe under anden verdenskrig. Det er også flere andre mindesmærker langs elven.

Ved Møllerstufossen er der helleristninger.

Etna er beskyttet i henhold til Verneplan IV for vassdrag.

Referencer 

Vandløb i Innlandet
Colorado Rockies

Colorado Rockies (til tider kaldt the Rocks/Rox) er et professionelt amerikansk baseballhold fra Denver, Colorado. De spiller i National League Western Division i Major League Baseball. Deres stadion hedder Coors Field.

Colorado Rockies er et af de nyligst tilkomne Major League Baseball-hold. Det blev skabt i 1993, da holdet sammen med Florida Marlins kom med i National League som såkaldte expansion teams, der udvidede ligaens størrelse. Klubben har aldrig vundet sin division, men er endt som bedste toer (Wild Card-hold) i 1995 og 2007.

Hjemmebanen for Rockies, Coors Field, er berygtet for at give udprægede fordele til hitters frem for pitchers. Stadionet er placeret i næsten 1,6 kilometers højde over havet, og den tynde luft og mindskede luftfugtighed har i alle banens leveår placeret den blandt de absolut mest favorable steder at score runs og slå home runs. Endvidere mener mange spillere, at curveballs ofte mister deres skarpe dyk i bjergluften, hvilket gør det svært at være pitcher i Coors Field. Som et forsøg på at modvirke disse effekter installerede holdet i 2002 en humidor, som justerer luftfugtigheden omkring boldene, før de bliver brugt i kamp. Dette har ført til et mærkbart fald i de offensive tal i Coors Field.

Fra 1998 til 2006 sluttede Rockies på intet tidspunkt over fjerdepladsen i divisionen, men i 2007 iværksatte holdet et utroligt comeback i sæsonens afgørende måned, da de vandt 14 af deres sidste 15 kampe. Dermed endte holdet på en delt andenplads med San Diego Padres, hvilket nødvendiggjorde en tiebreakkamp om Wild Card-titlen, som Rockies vandt i 13. inning. Holdet gik ubsejret igennem de to første runder af slutspillet, men i World Series måtte de strække våben over for Boston Red Sox, der besejrede Colorado i blot fire kampe.

Blandt Colorados profiler i 2021 kan nævnes outfielder  , som fire gange er blevet valgt til All-Star-kampen, og infielder . Den toneangivende baseballanalytiker Bill James udpegede i 2007 Colorado Rockies som det major league-hold, der har flest unge talenter.

Kildehenvisninger

Eksterne henvisninger 
 Colorado Rockies' officielle hjemmeside 

Hold i Major League Baseball
Rockies
Denver
Radar (sang)

Radar er en sang af den amerikanske popsangerinde Britney Spears og optræder som det tredje nummer på hendes 5. studie album Blackout. Sangen er skrevet af C. Karlsson, P. Winnberg, H. Jonback, B. Muhammad, C. Nelson, E. Lewis, J. Que og produceret af producerparret Bloodshy & Avant, der stod bag hittet Toxic og The Clutch. Radar vurderes til at være en af de stærkeste sange på albummet og minder ifølge det amerikanske ugeblad People Magazine om popsangerinden Rihannas musik.

Kilder 

Britney Spears-sange
Sheffield F.C.

Sheffield F.C. er en engelsk amatør fodboldklub, som først og fremmest er bemærkelsesværdig fordi den hævder at være verdens ældste fodboldklub, grundlagt i 1857. Klubbens bedste hold spiller i øjeblikket (Sæsonen 21/22) i Northern Premier League Division 1 East (hvor de pt. ligger blandt bundholdene).

Fodboldklubben har oprindelig haft forskellige hjemmebaner omkring hjembyen Sheffield, deriblandt Bramall Lane, der nu udgør hjemmebanen for en af byens to store professionelle fodboldklubber Sheffield United F.C..

Sheffield F.C. er den ene af deltagerne i verdens ældste tilbagevendende fodbolddyst (kendt som The Sheffield Derby el. The Rules Derby) når de spiller mod ærkerivalerne Hallam F.C.

Klubben har ingen officielle forbindelser til byens to lokale professionelle hold Sheffield United F.C. og Sheffield Wednesday, udover at de deler hjemby og af og til også græstæppe. Skønt Sheffield F.C. for længst har mistet sin status som Sheffields tophold, så har den originale Sheffield-klub, der startede det hele været i stand til at overleve, takket være sine fans og deres vilje og energi.

Sheffield F.C. fejrede 150 års jubilæum i efteråret 2007, og havde i den indgået en aftale om at låne klubben gamle hjemmebane Bramall Lane af Sheffield United F.C. til at fejre det markante jubilæum med en kamp mod netop byens storklub Sheffield United F.C. og den 8. november 2007 mod selveste de dobbelte Champions League vindere, den italienske Serie A klub Inter FC fra Milano. For øjnene af såvel Pele som en række andre fodbold-koryfæer og masser af tilskuere vandt Inter – måske ikke helt uventet – kampen med 5-2.

Eksterne henvisninger 

 Sheffield F.C. – officiel website

Fodboldklubber i England
Etableret i 1857
Arizona Diamondbacks

Arizona Diamondbacks (ofte kaldt D-Backs eller the Snakes) er et professionelt amerikansk baseballhold med hjemmebane i Phoenix, Arizona. De spiller i National League Western Division i Major League Baseball. Deres stadion hedder Chase Field.

Holdet er det yngste i Major League Baseball, idet det blev dannet i 1998 som et såkaldt expansion team for at udvide National League. Diamondbacks fik hurtigt succes, da de – anført af pitcherne Randy Johnson og Curt Schilling samt hitteren Luis Gonzalez – vandt deres division i 1999, 2001 og 2002, og det blev endvidere til en ligasejr og en World Series-titel i 2001. Efter et stort kollaps i 2004, hvor klubben tabte 111 kampe, og efterfølgende mere middelmådige år vendte D-Backs tilbage til førstepladsen i divisionen i 2007.

I 2007-sæsonen blev Diamondbacks det kun fjerde hold i baseballhistorien, der er gået videre til baseballslutspillet efter at have scoret færre runs, end de lod gå ind. Dette skyldtes i høj grad en god og klogt styret bullpen. Holdets offensiv lå statistisk set i bunden af ligaen, både med hensyn til runs, batting average og on base percentage, men pitchingstaben havde samlet set ligaens fjerdebedste earned run average (ERA). Diamondbacks tabte til Colorado Rockies i National League Championship Series, efter de havde besejret Chicago Cubs i Division Series.

Blandt holdets nuværende profiler kan nævnes pitcheren Brandon Webb, der vandt Cy Young-prisen i 2006, og outfielderen Eric Byrnes.

Kildehenvisninger

Eksterne henvisninger 
 Arizona Diamondbacks' officielle hjemmeside 

Hold i Major League Baseball
Diamondbacks
Phoenix
MasterCard

Mastercard Incorporated er et multinationalt selskab med hovedsæde i Purchase i staten New York, USA.

Selskabets primære forretningsområde er gennemførsel af betalingstransaktioner. Mere end 25.000 tilknyttede finansielle institutioner udsteder et kredit- eller debetkort med varemærket "Mastercard" til deres kunder. Når kunderne anvender kortet til betaling, sørger selskabet for at overføre beløbet mellem afsender og modtager. Selskabet modtager et transaktionsgebyr, der er det primære grundlag for deres indtjening.

Mastercard er et af verdens største kreditkortsystemer. I Danmark administreres Mastercard af Nets.

Historie 
Virksomheden blev grundlagt 1967 af United California Bank, (der senere ændrede navn til First Interstate Bank og som nu hedder Wells Fargo Bank), samt Bank of California, der nu hedder Union Bank of California.

I 1968 indgik selskabet en strategisk alliance med Eurocard, så brugere af begge kort kunne anvende det fælles netværk. I 1972 kom Access-kortet fra Storbritannien med i alliancen. Access blev senere købt af Mastercard.

I 1979 blev Mastercard sammenlagt med Europay International SA, som i mange år havde udsted kort med navnet Eurocard.

Mastercard Worldwide været børsnoteret siden 2006 og har fondskoden MA på børsen i New York. Før børsnoteringen var virksomheden en medlemsorganisation, der var ejet af de mere end 25.000 finansielle institutioner, der udstedte Mastercard.

Eksterne henvisninger 

 Mastercard Incorporated hjemmeside

Finansielle servicevirksomheder fra USA
Virksomheder i New York City
Betalingskort
Helleristningerne ved Møllerstufossen

Helleristningerne ved Møllerstufossen er et helleristningsfelt ved Nord-Sinni i Nordre Land kommune i Oppland fylke i Norge. Feltet dækker omkring 20 m², og alle ristningerne bortset fra én forestiller elg. Den største af figurerne er omtrent 90 cm lang. Ristningerne er blevet malet op af kulturmindemyndighederne og er nemme at se.

Eksterne henvisninger 
 

Møllerstufossen
Stenalder
Arkæologi i Norge
Oppland
Norges historie
Break the Ice

Break The Ice er en sang af den amerikanske popsangerinde Britney Spears og optræder som det fjerde nummer på hendes 5. studiealbum Blackout. Sangen er skrevet af Keri Hilson og Nate 'Danja' Hills og også produceret af Nate 'Danja' Hills, der også står bag førstesinglen 'Gimme more'. Sangen blev lækket på nettet d. 3. september 2007 under navnet 'Been a while' , men blev senere omdøbt til 'Break the ice' hvilket også er sangens egentlige titel.
Det vides endnu ikke om sangen vil blive udgivet som single.

Sangtekst 
Sangen handler om Britney der møder sin ekskærester for første gang efter deres brud og prøver at 'bryde isen'. 

Sangen starter med at Britney hvisker disse ord:

Nogle mener at disse ord er ment som en hilsen / undskyldning til hendes fans, siden dette er Britneys første album i 3 år.

Kilder 

Sange fra 2007
Britney Spears-sange
Heaven on Earth (Britney Spears-sang)

Heaven On Earth er en sang af den amerikanske popsangerinde Britney Spears og optræder som det femte nummer på hendes 5. studie album Blackout. Sangen er skrevet af Nick Huntington, Michael McGroarty, Nicole Morier og Kara DioGuardi og produceret af Kara DioGuardi og Freescha. Sangen er uptempo og 80'er inspireret og indeholder, som mange andre sange fra 'Blackout', Britneys hæse og 'breathy' stemme. Sangen blev lækket på nettet d. 3. september 2007 under navnet 'Your...' , men blev senere omdøbt til 'Your Heaven' og senere til 'Heaven On Earth' hvilket også er sangens egentlige titel.

Kilder 

Sange fra 2007
Britney Spears-sange
Terrorangrebet i Kaspijsk

Terrorangrebet i Kaspijsk foregik den 9. maj 2002 da en landmine blev bragt til sprængning under en militærparade for fejringen af 57-året for den sovjetiske sejr under 2. verdenskrig i den lille by Kaspijsk i den sydrussiske republik Dagestan.

De første tal for ofre gik på 34 døde, inklusiv 12 børn og mindst 19 soldater, og mere end 150 sårede. Senere tal reviderede det op til 43 dræbte og mere end 130 sårede soldater og civile tilskuere.

Det antages at tjetjenske terrorister stod bag angrebet, muligvis var det et hævnangreb som svar på drabet på Ibn al-Khattab i marts 2002, men ingen gruppe har påtaget sig ansvaret. Den eller de direkte ansvarlige er aldrig blevet offentligt identificeret eller pågrebet. I dagene og ugerne efter angrebet blev der lavet en række anholdelser i Tjetjenien, men det vides ikke om der var en sammenhæng. To personer "Murad Abdurazakov" og "Abdulkhalim Abdulkarimov" der havde været anklaget for angrebet blev endeligt frifundet af den russiske højesteret i juli 2006 – om end de blev dømt skyldig i en lang række andre forbrydelser, inkl. mord, og idømt lange fængselsstraffe. Nogle peger på en person ved navn "Dzhamal Turulaev".

Referencer

Eksterne henvisninger 
 Statement by the President, Det Hvide Hus, 9. maj 2002 
 Incident profile, National Memorial Institute for the Prevention of Terrorism 

Kaspijsk
Begivenheder i 2002
Vicepolitidirektør

Vicepolitidirektør er stillingsbetegnelsen for den næsthøjeste chef i en dansk politikreds.

En vicepolitidirektør af stedfortræder for politidirektøren.

Vicepolitidirektør rangeringen er blevet afskaffet, det vil sige at den ikke længere er i brug.

Se også
 Politi- og anklagemyndighed
 Chefanklager
 Chefpolitiinspektør

Politi i Danmark
DS Skibladner

DS «Skibladner» er Norges eneste hjuldamper og verdens ældste i drift. Det er bygget i 1854–1856 ved Motala værft i Sverige.
Skibet går i rutefart på Mjøsa fra Gjøvik til Hamar, Lillehammer og Eidsvoll. Skibladner er oplagt om vinteren i Gjøvik, hvor det har fået sit eget hus i glas. DS Skibladner kaldes Mjøsas hvite svane.

Historie 

Jomfruturen gik fra Minnesund og mod nord på Mjøsa 2. august 1856. Båden er sunket to gange i vinteren 1937 og 1967, men begge gange blev den hurtigt hævet. Båden er ombygget og restaureret flere gange.

Tidligere havde båden betydning for persontransport mellem Eidsvoll, Hamar, Gjøvik og Lillehammer. I dag anvendes den først og fremmest til turist- og fritidsture. Den sejler kun om sommeren, fordi Mjøsa ofte er islagt og  har lav vandstand om vinteren. Skibladner  stikker 1,5 m og kan først bruges, når vandstanden er tilstrækkelig høj i maj.

Skibladner var tidligere vigtig for postgangen. Der er stadig eget postkontor om bord med eget stempel. Det er populært at sende postkort, som bliver poststemplet Skibladner.

Den 2. august 2006, på 150-årsdagen for jomfruturen, blev DS Skibladner udnævnt til kulturminde. Det var første gang, et fartøj i rutetrafik blev fredet i Norge.
  
Norges første kvindelige søkaptajn, Ingerid B. Bjercke, førte Skibladner i tre sæsoner.

Maskine og udstyr 

Dampmaskinen om bord er en trippel ekspansionsmotor, som yder 606 HK og kan give båden en maksimumfart på 14 knob. Marchfarten er 12 knob.

Eksterne henvisninger 

 
 Officielt netsted
 Se Miljøverndepartementets begrundelse for fredningen 
 Fotografier af Skibladner ca. 1880-1949 (søg i Nasjonalbibliotekets fotoarkiv galleri NOR)
 Skibladners 150-årsjubilæum 2006

Skibladner
Skibladner
Skibladner
Skibladner
Skibladner